เทศบัญญัติเทศบาลนครแม่สอดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลนครแม่สอดอำเภอแม่สอด จังหวัดตากพ.ศ. ๒๕๖๑ โดยที่เป็นการสมควรตราเทศบัญญัติเทศบาลนครแม่สอดว่าด้วยกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลนครแม่สอด อำเภอแม่สอดจังหวัดตากอาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลนครแม่สอด โดยความเห็นชอบของสภาเทศบาลนครแม่สอดและผู้ว่าราชการจังหวัดตากจึงตราเทศบัญญัติขึ้นไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลนครแม่สอด เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลนครแม่สอด อำเภอแม่สอดจังหวัดตาก พ.ศ. ๒๕๖๑ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ ในเทศบัญญัตินี้มิให้ใช้บังคับแก่การก่อสร้างหรือดัดแปลงเขื่อน สะพาน อุโมงค์ ทางหรือท่อระบายน้ำ กำแพง ประตู และรั้วข้อ ๔ ในเทศบัญญัตินี้บริเวณที่ ๑ หมายความว่า พื้นที่ในบริเวณ ดังต่อไปนี้ด้านเหนือ จดแนวเขตเทศบาลนครแม่สอดไปจนถึงหลักเขตที่ ๒ ไปทางด้านตะวันออก ผ่านถนนพัฒนานครแม่สอดด้านตะวันออก จดเส้นขนานระยะ๒๐๐ เมตร กับศูนย์กลางถนนพัฒนานครแม่สอดด้านใต้ จดทางหลวงแผ่นดินหมายเลข๑๒ ฟากเหนือด้านตะวันตก จดเส้นขนานระยะ๒๐๐ เมตร กับศูนย์กลางทางหลวงแผ่นดินหมายเลข ๑๐๕ จดถนนวัดป่าบริเวณที่ ๒ หมายความว่า พื้นที่บริเวณ ดังต่อไปนี้ด้านเหนือ จดเส้นขนานระยะ๒๐๐ เมตร กับศูนย์กลางถนนพัฒนานครแม่สอดขึ้นไปทางด้านเหนือผ่านลำห้วยแห้งจนถึงหลักเขตที่ ๓ ไปทางริมคลองส่งน้ำชลประทาน คลอง ๑ ขวาไปจนถึง หลักเขตที่ ๔ด้านตะวันออก เริ่มจากหลักเขตที่๔ไปทางด้านตะวันตกของถนนอินทรคีรีฝั่งซ้ายไปจนถึงบริเวณสี่แยกไฟแดงถนนพัฒนานครแม่สอดกับถนนอินทรคีรีเลี้ยวซ้ายไปทางฝั่งซ้ายตามถนนพัฒนานครแม่สอดผ่านถนนสมัครสรรพการตรงสี่แยกไฟแดงไปจนถึงมุมถนนพัฒนานครแม่สอดเลี้ยวขวาไปทางด้านตะวันตกจดเส้นขนานระยะ ๕๐๐ เมตร กับศูนย์กลางถนนศรีพานิชด้านใต้ จดเส้นขนานระยะ๓๐๐ เมตร กับกึ่งกลางคลองสาธารณะผ่านถนนศรีพานิช ผ่านถนน อบจ. ตก ๐๗๐๒๑ผ่านถนนเลียบคลองส่งน้ำ เส้นขนานระยะ ๑๐๐ เมตร กับกึ่งกลางคลองส่งน้ำด้านใต้ของคลองส่งน้ำไปจนถึงถนนบัวคูณ เส้นขนานระยะ ๘๐๐เมตรกับศูนย์กลางถนนอินทรคีรีจดห้วยแม่กุด้านตะวันตก เริ่มจากใต้ห้วยแม่กุขึ้นไปด้านเหนือ จนถึง หลักเขตที่ ๗ ตัดผ่านถนนอินทรคีรีไปตามห้วยแม่กุตัดผ่านทางหลวงแผ่นดิน หมายเลข ๑๒ ไปตามห้วยแม่สอดถึงหลักเขตที่ ๑ไปตามแนวเขตเทศบาล ตัดถนนตาลเดี่ยวไปด้านตะวันออก เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๑๐๕บริเวณที่ ๓ หมายความว่าพื้นที่บริเวณ ดังต่อไปนี้ด้านเหนือ เริ่มจากริมห้วยแม่กุเส้นขนานระยะ ๘๐๐ เมตร กับศูนย์กลาง ถนนอินทรคีรี ไปทางด้านตะวันออกเฉียงเหนือจดเส้นขนานระยะ ๑๐๐ เมตรกับกึ่งกลางคลองส่งน้ำตัดผ่านจากถนนบัวคูณไปทางด้านตะวันออก จดเส้นขนานระยะ ๓๐๐เมตร กับกึ่งกลางคลองสาธารณะตัดผ่านถนน อบจ. ตก ๐๗๐๒๑ตัดผ่านถนนศรีพานิชไปทางด้านตะวันออก เส้นขนานระยะ๕๐๐ เมตร กับศูนย์กลางถนนศรีพานิชไปทางด้านตะวันตกเฉียงเหนือจดถนนพัฒนานครแม่สอดไปทางด้านตะวันออกถึงมุมเลี้ยวซ้ายขึ้นไปด้านเหนือจดสี่แยกไฟแดงถนนอินทรคีรีไปทางด้านตะวันออกถนนอินทรคีรีจนถึงหลักเขตที่๔ด้านตะวันออก เริ่มจากหลักเขตที่๔ ไปทางด้านใต้ตามทางหลวงแผ่นดิน ๑๐๙๐ (แม่สอด - อุ้มผาง) จนถึง หลักเขตที่ ๕ด้านใต้ เริ่มจากหลักเขตที่๕ ไปตามลำห้วยโป่งด้านใต้ผ่านถนนศรีพานิชไปตามห้วยโป่งผ่านถนน อบจ. ตก ๐๗๐๒๑ไปจนถึง หลักเขตที่ ๖ด้านตะวันตกเริ่มจากหลักเขตที่ ๖ ไปทางด้านตะวันตกตามแนวลำเหมืองสาธารณะไปจดห้วยโป่งขนานกึ่งกลางถนนอินทรคีรี ๘๐๐ เมตรทั้งนี้ ตามแผนที่ท้ายเทศบัญญัตินี้ข้อ ๕ ให้กำหนดพื้นที่ในท้องที่เทศบาลนครแม่สอดอำเภอแม่สอด จังหวัดตาก ภายในบริเวณแนวเขตตามแผนที่ท้ายเทศบัญญัติเป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ ตารางเมตรทุกด้าน(๒) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการ น้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมัน ประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) อาคารเพาะเลี้ยงสัตว์น้ำ(๖) โรงฆ่าสัตว์(๗) อาคารเก็บสินค้าเพื่อเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตรและอาคารดังกล่าวต้องตั้งอยู่ริมถนนสาธารณะที่มีขนาดเขตทางไม่น้อยกว่า ๑๖ เมตร(๘) โรงกำจัดมูลฝอย(๙) อาคารเก็บวัตถุอันตราย(๑๐) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๑๑) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕๐ ตารางเมตร(๑๒) อาคารที่มีพื้นที่รวมกันทุกชั้นในหลังเดียวกันเกิน ๑,๐๐๐ ตารางเมตร เว้นแต่อาคารที่มีที่ว่างโดยรอบอาคารไม่น้อยกว่า ๖ เมตรและหากอาคารมีพื้นที่รวมกันทุกชั้นในหลังเดียวกันเกิน ๕,๐๐๐ ตารางเมตรต้องมีที่ว่างโดยรอบอาคารไม่น้อยกว่า ๑๐ เมตรและอาคารที่มีพื้นที่รวมกันทุกชั้นในหลังเดียวกันเกิน ๒,๐๐๐ตารางเมตร ต้องมีระยะห่างจากเขตทางสาธารณะไม่น้อยกว่า ๑๕ เมตร ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) อาคารที่มีความสูงเกิน ๒๓ เมตร เว้นแต่(ก) อาคารที่ตั้งอยู่ริมถนนสาธารณะที่มีขนาดเขตทางไม่น้อยกว่า ๑๖เมตร(ข) โรงงานตาม (๒)(ค) โครงสร้างสำหรับใช้ในการรับส่งวิทยุ หรือโทรทัศน์หรือสัญญาณสื่อสารทุกชนิดหอถังน้ำ เสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรมไซโลเก็บผลิตผลทางการเกษตร(๒) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๓) คลังน้ำมัน สถานที่เก็บรักษาน้ำมัน ลักษณะที่สาม สถานีบริการน้ำมันประเภทก สถานีบริการน้ำมันประเภท ข สถานีบริการน้ำมันประเภท ค ลักษณะที่สองสถานีบริการน้ำมันประเภท จ ลักษณะที่สอง และสถานีบริการน้ำมันประเภท ฉตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๔) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๕) อาคารเลี้ยงสัตว์ทุกชนิดเพื่อการค้า(๖) อาคารเพาะเลี้ยงสัตว์น้ำ(๗) โรงฆ่าสัตว์(๘) อาคารเก็บสินค้าเพื่อเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน ๒,๐๐๐ตารางเมตรและอาคารดังกล่าวต้องอยู่ริมถนนสาธารณะที่มีขนาดเขตทางไม่น้อยกว่า ๑๖ เมตร(๙) โรงกำจัดมูลฝอย(๑๐) อาคารเก็บวัตถุอันตราย(๑๑) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๑๒) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕๐ ตารางเมตร(๑๓) อาคารที่มีพื้นที่รวมกันทุกชั้นในหลังเดียวกันเกิน ๒,๐๐๐ ตารางเมตร เว้นแต่อาคารที่มีระยะห่างจากเขตทางสาธารณะไม่น้อยกว่า ๑๕เมตรภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๖ เมตร ทุกด้าน(๒) คลังน้ำมัน และสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) สถานีบริการน้ำมันประเภท ก สถานีบริการน้ำมันประเภท ขสถานีบริการน้ำมันประเภท ค ลักษณะที่สอง สถานีบริการน้ำมันประเภท จ ลักษณะที่สองและสถานีบริการน้ำมันประเภท ฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๔) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภท โรงเก็บตามกฎหมายว่าด้วยการควบคุมน้ำมันเชื้อเพลิง(๕) สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๖) อาคารเลี้ยงสัตว์ทุกชนิดเพื่อการค้า(๗) อาคารเพาะเลี้ยงสัตว์น้ำ(๘) โรงฆ่าสัตว์(๙) อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๑,๐๐๐ ตารางเมตรและต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๐) โรงกำจัดมูลฝอย(๑๑) อาคารเก็บวัตถุอันตราย(๑๒) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๑๓) ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๔) อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ ภายในบริเวณพื้นที่ที่กำหนดตามข้อ ๔ห้ามก่อสร้างอาคาร ดังต่อไปนี้(๑) โรงงานตามประกาศกระทรวงอุตสาหกรรม เรื่องมาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒(๒) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะน้อยกว่า ๖ เมตรเว้นแต่เป็นการก่อสร้างเพื่อการคมนาคมหรือสาธารณประโยชน์ข้อ ๗ ภายในพื้นที่กำหนดตามข้อ ๔ห้ามมิให้บุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ และข้อ ๖ข้อ ๘ ภายในพื้นที่กำหนดตามข้อ ๔อาคารที่มีอยู่ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ และข้อ ๖ข้อ ๙ ภายในพื้นที่กำหนดตามข้อ๔ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีนครแม่สอดรักษาการตามเทศบัญญัตินี้ประกาศ ณ วันที่ ๒๓ มีนาคม พ.ศ. ๒๕๖๑เทอดเกียรติ ชินสรนันท์นายกเทศมนตรีนครแม่สอด[เอกสารแนบท้าย]๑. แผนที่ท้ายเทศบัญญัติเทศบาลนครแม่สอด เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตเทศบาลนครแม่สอด อำเภอแม่สอดจังหวัดตาก พ.ศ. ๒๕๖๑(ดูข้อมูลจากภาพกฎหมาย)พรวิภา/จัดทำ๒๐ เมษายน ๒๕๖๑นุสรา/ตรวจ๒๑ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๒๔ ง/หน้า ๔๑/๓๑ พฤษภาคม ๒๕๖๑